FORTH คว้างานติดตั้งอุปกรณ์เครื่องมืออิเล็กทรอนิกส์จากสำนักงานศาลยุติธรรม มูลค่า80.88ลบ.
FORTH คว้างานติดตั้งอุปกรณ์เครื่องมืออิเล็กทรอนิกส์จากสำนักงานศาลยุติธรรม มูลค่าสัญญา 80.88 ลบ.
2 ต.ค. 2560

บริษัท ฟอร์ท คอร์ปอเรชั่น จำกัด (มหาชน) หรือ FORTH เปิดเผยว่า เมื่อวันที่ 18 ก.ย.60 บริษัทได้ลงนามในสัญญาเช่าและติดตั้งอุปกรณ์เครื่องมืออิเล็กทรอนิกส์พร้อมระบบที่เกี่ยวข้องสำหรับตรวจสอบหรือจำกัดการเดินทางของบุคคลในการปล่อยตัวชั่วคราว (Electronic Monitoring) กับสำนักงานศาลยุติธรรม โดยมีมูลค่าสัญญา 80,880,000 บาท (รวมภาษีมูลค่าเพิ่ม) และมีกำหนดระยะเวลาการเช่า 12 เดือน นับถัดจากวันที่สำนักงานศาลยุติธรรมรับมอบอุปกรณ์อิเล็กทรอนิกส์พร้อมระบบควบคุมการทำงานอุปกรณ์อิเล็กทรอนิกส์ด้วยระบบอิเล็กทรอนิกส์ (Software Management) และอุปกรณ์หรือระบบที่เกี่ยวข้อง